Merjem
<s>U ime Allaha, Milostivog, Samilosnog!</s><s>1. Kaf Ha Ja Ajin Sad.</s><s>2. Kazivanje o milosti Gospodara tvoga prema robu Njegovu Zekerijjau,</s>

<s>3. kad je o­n Gospodara svoga tiho zovnuo,</s>

<s>4. i rekao: "Gospodaru moj, kosti su mi oronule i glava osijedjela, a nikada nisam, kad sam Ti, Gospodaru moj, molbu uputio, nesretan ostao.</s>

<s>5. Bojim se rođaka svojih po krvi poslije mene, a žena mi je nerotkinja, zato mi pokloni od Sebe sina</s>

<s>6. da naslijedi mene i porodicu Jakubovu, i učini, Gospodaru moj, da budeš s njim zadovoljan."</s>

<s>7. "O Zekerijja, javljamo ti radosnu vijest da će ti se dječak roditi, ime će mu Jahja biti, nikome prije njega to ime nismo htjeli dati."</s>

<s>8. "Gospodaru moj," - reče o­n - "kako ću imati sina kad mi je žena nerotkinja, a već sam duboku starost doživio?"</s>

<s>9. "Eto tako!" - reče.</s><s>"Gospodar tvoj je rekao: ’To je Meni lahko, i tebe sam ranije stvorio, a nisi ništa bio.’"</s>

<s>10.</s><s>"Gospodaru moj," - reče - "daj mi neki znak!" - "Znak će ti biti to što tri noći nećeš s ljudima razgovarati, a zdrav ćeš biti."</s>

<s>11.</s><s>I o­n iziđe iz hrama u narod svoj i znakom im dade na znanje: "Hvalite ga ujutro i navečer!"</s>

<s>12.</s><s>"O Jahja, prihvati Knjigu odlučno!" - a dadosmo mu mudrost još dok je dječak bio</s>

<s>13. i nježnost i čednost, i čestit je bio,</s>

<s>14. i roditeljima svojima bio je dobar, i nije bio drzak i nepristojan.</s>

<s>15.</s><s>I neka je mir njemu na dan kada se rodio i na Dan kada je umro i na dan kad bude iz mrtvih ustao!</s>

<s>16.</s><s>I spomeni u Knjizi Merjemu: kada se od ukućana svojih na istočnu stranu povukla</s>

<s>17. i jedan zastor da se od njih zakloni uzela, Mi smo k njoj meleka Džibrila poslali i o­n joj se prikazao u liku savršeno stvorena muškarca.</s>

<s>18.</s><s>"Utječem se Milostivom od tebe, ako se Njega bojiš!" - uzviknu o­na.</s>

<s>19.</s><s>"A ja sam upravo izaslanik Gospodara tvoga" - reče o­n - "da ti poklonim dječaka čista!"</s>

<s>20.</s><s>"Kako će imati dječaka" - reče o­na - "kad me nijedan muškarac dodirnuo nije, a ja nisam nevaljalica!"</s>

<s>21.</s><s>"To je tako!” - reče o­n.</s><s>"Gospodar tvoj je rekao: ’To je Meni lahko’, i zato da ga učinimo znamenjem ljudima i znakom milosti Naše.</s><s>Tako je unaprijed određeno!"</s>

<s>22.</s><s>I o­na zanese i bremenita se skloni daleko negdje.</s>

<s>23.</s><s>I porođajni bolovi prisiliše je da dođe da stabla jedne palme.</s><s>"Kamo sreće a sam ranije umrla i da sam potpuno u zaborav pala!" - uzviknu o­na.</s>

<s>24.</s><s>I melek je, koji je bio niže nje, zovnu: "Ne žalosti se, Gospodar tvoj je dao da niže tebe potok poteče.</s>

<s>25.</s><s>Zatresi palmino stablo, posuće po tebi datule svježe,</s>

<s>26. pa jedi i pij i budi vesela!</s><s>A ako vidiš čovjeka kakva, ti reci: "Ja sam se zavjetovala Milostivom da ću šutjeti, i danas ni s kim neću govoriti."</s>

<s>27.</s><s>I dođe o­na s njim porodici svojoj, noseći ga.</s><s>"O Merjemo," - rekoše o­ni - "učinila si nešto nečuveno!</s>

<s>28.</s><s>Ej ti, koja u čednosti ličiš Harunu, otac ti nije bio nevaljao, a ni mati tvoja nije bila nevaljalica."</s>

<s>29.</s><s>A o­na im na njega pokaza.</s><s>"Kako da govorimo djetetu u bešici?" - rekoše.</s>

<s>30.</s><s>"Ja sam Allahov rob" - o­no reče - "meni će o­n Knjigu dati i vjerovjesnikom me učiniti</s>

<s>31. i učiniće me, gdje god budem, blagoslovljenim, i narediće mi da dok sam živ molitvu obavljam i milostinju udjeljujem,</s>

<s>32. i da majci svojoj budem dobar, a neće mi dopustiti da budem drzak i nepristojan.</s>

<s>33.</s><s>I neka je mir nada mnom na dan kada sam se rodio i na dan kada budem umro i na dan kada budem iz mrtvih ustajao!"</s>

<s>34.</s><s>To je Isa, sin Merjemin - to je prava istina o njemu - o­naj u koga o­ni sumnjaju.</s>

<s>35.</s><s>Nezamislivo je da Allah ima dijete, hvaljen neka je o­n!</s><s>Kad nešto odluči, o­n za to rekne samo: "Budi!" - i o­no bude.</s>

<s>36.</s><s>Allah je, uisitnu, i moj i vaš Gospodar, zato se klanjajte samo Njemu!</s><s>To je Pravi put.</s>

<s>37. i sljedbenici Knjige su se o njemu u mišljenju podvojili, pa teško o­nima koji ne vjeruju kada budu na Danu velikom prisutni!</s>

<s>38.</s><s>Kako će dobro čuti i kako će dobro vidjeti o­noga Dana kad pred Nas stanu!</s><s>A nevjernici su sada u očitoj zabludi!</s>

<s>39.</s><s>I spomeni ih na Dan tuge kada će biti s polaganjem računa završeno, a o­ni su ravnodušni bili i nisu vjerovali.</s>

<s>40.</s><s>Mi ćemo Zemlju i o­ne koji žive na njoj naslijediti i Nama će se o­ni vratiti.</s>

<s>41.</s><s>Spomeni, u Knjizi, Ibrahima! o­n je bio istinoljubiv, vjerovjesnik.</s>

<s>42.</s><s>Kada je rekao ocu svome: "O oče moj, zašto se klanjaš o­nome koji nit čuje niti vidi, niti ti može od ikakve koristi biti?</s>

<s>43.</s><s>O oče moj, meni dolazi znanje, a ne tebi;* zato mene slijedi, i ja ću te na Pravi put uputiti;</s>

<s>44. o oče moj, na klanjaj se šejtanu, šejtan je Milostivome uvijek neposlušan;</s>

<s>45. o oče moj, bojim se da te od Milostivog ne stigne kazna, pa da budeš šejtanu drug"-</s>

<s>46. otac njegov je rekao: "Zar ti mrziš božanstva moja, o Ibrahime?</s><s>Ako se ne okaniš, zbilja ću te kamenjem potjerati, zato me za dugo vremena napusti!"</s>

<s>47.</s><s>"Mir tebi!" - reče Ibrahim.</s><s>"Moliću Gospodara svoga da ti oprosti, jer o­n je vrlo dobar prema meni.</s>

<s>48.</s><s>I napustiću i vas i sve o­ne kojima se mimo Allaha klanjate i klanjaću se Gospodaru svome; nadam se da neću biti nesretan u klanjanju Gospodaru svome."</s>

<s>49.</s><s>I pošto napusti njih i o­ne kojima su se, mimo Allaha klanjali, Mi mu Ishaka i Jakuba darovasmo, i obojicu vjerovjesnicima učinismo</s>

<s>50. i darovasmo im svako dobro i učinismo da budu hvaljeni i po dobru spominjani.</s>

<s>51.</s><s>I spomeni u Knjizi Musaa! o­n je bio iskren i bio je poslanik, vjerovjesnik.</s>

<s>52.</s><s>Mi smo ga s desne strane Tura zovnuli i Sebi ga približili da čuje riječi Naše,</s>

<s>53. i darovali smo mu milošću Našom kao vjerovjesnika brata njegova Haruna.</s>

<s>54.</s><s>I spomeni u Knjizi Ismaila! o­n je ispunjavao dato obećanje i bio poslanik, vjerovjesnik,</s>

<s>55. i tražio je od čeljadi svoje da molitvu obavljaju i da milostinju udjeljuju, i Gospodar njegov je bio njima zadovoljan.</s>

<s>56.</s><s>I spomeni u Knjizi Idrisa! o­n je bio istinoljubiv i vjerovjesnik,</s>

<s>57. i Mi smo ga na visoko mjesto digli.</s>

<s>58.</s><s>To su ti vjerovjesnici koje je Allah milošću Svojom obasuo, potomci Ademovi i o­nih koje smo sa Nuhom nosili, i potomci Ibrahimovi i Israilovi, i o­nih koje smo uputili i odabrali.</s><s>Kad bi im se ajeti Milostivog čitali, o­ni bi licem na tle padali i plakali.</s>

<s>59.</s><s>A njih smijeniše zli potomci, koji molitvu napustiše i za požudama pođoše; o­ni će sigurno zlo proći;</s>

<s>60. ali o­ni koji su se pokajali, i vjerovali, i dobro činili, njima se neće nikakva nepravda učiniti, o­ni će u Džennet ući,</s>

<s>61. u edenske vrtove koje je Milostivi robovima Svojim obećao zato što su u njih vjerovali, a nisu ih vidjeli - a obećanje Njegovo će se doista ispuniti -</s>

<s>62. u njima prazne besjede neće slušati, već samo: "Mir!" i u njima će i ujutro i navečer opskrbljeni biti.</s>

<s>63.</s><s>Daćemo da takav Džennet naslijedi o­naj od robova Naših koji se bude grijeha klonio.</s>

<s>64.</s><s>"Mi smo u Džennet ušli samo dobrotom Gospodara tvoga, o­n je vladar svega, o­n zna budućnost našu i prošlost našu i o­no što je između toga" - govorit će.</s><s>Gospodar tvoj ne zaboravlja.</s>

<s>65. o­n je Gospodar nebesa i Zemlje i o­noga što je između njih, zato se samo Njemu klanjaj i u tome budi istrajan!</s><s>Znaš li da ime Njegovo ima iko!</s>

<s>66.</s><s>Čovjek kaže: "Zar ću, kad umrem, zbilja biti oživljen?"</s>

<s>67.</s><s>A zar se čovjek ne sjeća da smo ga još prije stvorili, a da nije bio ništa?</s>

<s>68.</s><s>I tako mi Gospodara tvoga, mi ćemo i njih i šejtane sakupiti, zatim ćemo ih dovesti da oko Džehennema na koljenima kleče,</s>

<s>69. a o­nda ćemo iz svake skupine izdvojiti o­ne koji su prema Milostivome najdrskiji bili,</s>

<s>70. jer mi dobro znamo o­ne koji su najviše zaslužili da u njemu gore.</s>

<s>71.</s><s>I svaki od vas će do njega stići!</s><s>Gospodar tvoj se, sigurno, tako obavezao!</s>

<s>72.</s><s>Zatim ćemo o­ne koji su se grijeha klonili spasiti, a nevjernike ćemo da u njemu na koljenima kleče ostaviti.</s>

<s>73.</s><s>Kad su im se Naši jasni ajeti kazivali, o­nda su o­ni koji nisu vjerovali govorili o­nima koji su vjerovali: "Ili smo mi ili vi u boljem položaju i ko ima više pobornika?"*</s>

<s>74.</s><s>A koliko smo Mi prije njih naroda uništili koji su blagom i izgledom divljenje izazivali!</s>

<s>75.</s><s>Reci: "Onome ko je u zabludi, neka Milostivi dug život da!"* - Ali kad takvi dožive da se opomene ostvare, bilo kazna, bilo Smak svijeta, zbilja će saznati ko je u gorem položaju i ko ima pobornika manje -</s>

<s>76. i Allah će pomoći o­nima koji su na Pravome putu!</s><s>A dobra djela koja vječno ostaju - od Gospodara tvoga biće bolje nagrađena i ljepše uzvraćena.</s>

<s>77.</s><s>Zar nisi vidio o­noga koji u dokaze naše ne vjeruje i govori: "Zacijelo će mi biti dato bogatstvo i djeca!"</s>

<s>78.</s><s>Ili je o­n budućnost prozreo ili je od Milostivog obećanje primio?</s>

<s>79.</s><s>Nijedno!</s><s>Mi ćemo o­no što o­n govori zapisati i patnju mu veoma produžiti,</s>

<s>80. a o­no što smo mu dali - naslijediti, i sam samcat ća Nam se vratiti.</s>

<s>81. o­ni kao zagovornike nekakva božanstva, a ne Allaha, uzimaju.</s>

<s>82.</s><s>A ne valja tako!</s><s>Božanstva ta će poreći da su im se klanjali, i biće im protivnici.</s>

<s>83.</s><s>Zar ne vidiš da Mi nevjernike šejtanima prepuštamo da ih što više na zlo navraćaju?</s>

<s>84.</s><s>Zato ne traži da što prije stradaju, Mi im polahko dane odbrajamo!</s>

<s>85. o­noga Dana kada čestite kao uzvanike pred Milostivim sakupimo,</s>

<s>86. a kad u Džehennem žedne grješnike potjeramo,</s>

<s>87. niko se ni za koga neće moći zauzimati, osim o­noga kome Milostivi dopusti.</s>

<s>88. o­ni govore: "Milostivi je uzeo dijete!" -</s>

<s>89.</s><s>Vi, doista, nešto odvratno govorite!</s>

<s>90.</s><s>Gotovo da se nebesa raspadnu, a Zemlja provali i planine zdrobe</s>

<s>91. što Milostivom pripisuju dijete.</s>

<s>92.</s><s>Nezamislivo je da Milostivi ima dijete -</s>

<s>93. ta svi će o­ni, i o­ni na nebesima i o­ni na Zemlji, kao robovi u Milostivog tražiti utočište!</s>

<s>94. o­n ih je sva zapamtio i tačno izbrojio,</s>

<s>95. i svi će Mu na Sudnjem danu doći pojedinačno.</s>

<s>96. o­ne koji su vjerovali i dobra djela činili Milostivi će, sigurno, voljenim učiniti.</s>

<s>97.</s><s>Mi smo Kur’an učinili lahkim, na tvome jeziku, da bi njime o­ne koji se Allaha boje i grijeha klone obradovao, a inadžije nepopustljive opomenuo.</s>

<s>98.</s><s>A koliko smo samo naroda prije njih uništili!</s><s>Da li ijednog od njih vidiš i da li i najslabiji glas njihov čuješ?</s>

<s>(Kur'an Časni)</s>

<s>M</s>

